internet vaartha 226 Views
ఎన్‌డిఎ ప్రభుత్వంలోనే అనూహ్యవృద్ధి
న్యూఢిల్లీ : భారత్‌లోని ఎలక్ట్రానిక్స్‌ ఉత్పత్తి రంగం 1.28 లక్ష లకోట్ల టర్నోవర్‌ను అధిగమించిందని ఐటి మంత్రి రవిశంకర్‌ప్రసాద్‌ వెల్లడించారు. తమ ప్రభుత్వం 2014లో అధికా రంలోనికి వచ్చేనాటికి ఎలక్ట్రానిక్స్‌ ఉత్పత్తి రంగం కేవలం 11,700 కోట్లు టర్నోవర్‌తో మాత్రమే ఉండేదని, కేవలం రెండురోజుల క్రితమే రెండేళ్ల తర్వాత 1.28 వేల కోట్లకు పైబడిందని కేంద్ర మంత్రి వివరించారు. మేకిన్‌ ఇండియాతో ప్రభుత్వం ఎలక్ట్రానిక్స్‌ ఉత్పత్తికి హబ్‌గా భారత్‌ ను రూపదిద్దాలన్న లక్ష్యంతో ఉందని, కేంద్రం, రాష్ట్రాలు కూడా ఈ విధానంలో కీలకపాత్ర పోషిస్తున్నాయన్నారు. టెక్నాలజీని సత్వరమే అందుకునే దేశంగా భారత్‌ నిలిచిందని, ఈ ఏడాది చివరినాటికి 50 మిలియన్ల జనాభా ఇంటర్నెట్‌ వినియోగించే అవకాశం ఉందని పేర్కొన్నారు. రానున్న 2.5 మూడేళ్లలో ఇంటర్నెట్‌ వినియోగదారులు 200 నుంచి 300 మిలియన్లకు చేరుకుంటారని ఇంటర్నెట్‌ సర్వీస్‌ ప్రొవైడర్లు చెపుతున్నట్లు 400 మిలియన్లకు కూడా చేరే అవకాశం ఉందన్నారు. 2017 నాటికి 500 మిలియన్‌ల కస్టమర్లకు చేరుకోవాలని అయితే ఈ లక్ష్యం ఈ ఏడాది చివరికే సాధించేటట్లు కనిపిస్తోందని మంత్రి సంతోషం వ్యక్తంచేశారు. టైమ్స్‌ నెట్‌వర్క్‌ నిర్వహించిన డిజిటల్‌ ఇండియా సదస్సు సందర్భంగా మంత్రి కీలక ప్రసంగం చేశారు డిజిటల్‌ సమాజం నిర్మాణం మాత్రమే కాదని, భారత్‌ను డిజిటల్‌ సాధికారత కలిగిన దేశంగా తీర్చిదిద్దే లక్ష్యంతో ప్రభుత్వం పనిచేస్తోం దన్నారు. మొదట భారతీయులు టెక్నాలజీని పరిశీలిస్తారని వెనువెంటనే వాటిని అమలు చేస్తారని అందువల్లనే ఎక్కువ సాధికారత ఏర్పడుతున్నదన్నారు. ఎన్‌డిఎ ప్రభుత్వ లక్ష్యాలను వివరిస్తూ భారత్‌లో ప్రస్తుతం 100 కోట్లకు పైబడిన మొబైల్‌ఫోన్‌ కనెక్షన్లు, ఆధార్‌ కార్డులు న్నాయని, వీటిద్వారానే 50 వేల కోట్లను ప్రభు త్వం ఆధార్‌ ఆధారిత బ్యాంకు ఖాతాలకు జమచేస్తోందన్నారు. ఈకామర్స్‌ రంగం భారత్‌ లో 60శాతం వృద్ధి చెందుతోందని, ఆన్‌లైన్‌ మార్కెట్‌వ్యవస్థ చిన్నపట్టణాల్లో సైతం వృద్ధి సాధించిందన్నారు. దేశంలోని 2.50 లక్షల పంచాయితీలకు ఆప్టికల్‌ఫైబర్‌నెట్‌వర్క్‌ ఉందని, మరో 1.30 లక్షల కిలోమీటర్లమేర నెట్‌వర్క్‌ ఏర్పాటవుతోందన్నారు. ఇప్పటికే 1.10 లక్షల కిలో మీటర్లమేర ఆప్టికల్‌ ఫైబర్‌ను ఏర్పాటు చేశామన్నారు. అన్ని పంచాయితీలు బ్రాడ్‌బ్యాండ్‌ నెట్‌వర్క్‌తో లింకు అయిన పక్షంలో ఇబిజినెస్‌, ఇఎడ్యుకేషన్‌, ఇహెల్త్‌వంటి ఇతర ప్రాజెక్టులు కూ డా అన్ని గ్రామాల్లోప్రారంభం అవుతాయన్నారు. ప్రభుత్వ లక్ష్యం చిన్న పట్టణాల్లో కూడా బిపిఒలను ఏర్పాటుచేయాలని అన్నారు మొత్తం 78 కంపెనీలు 190 కేంద్రాల్లో బిపిఒ సెంటర్లు ఏర్పాటుచేసేందుకు ముందుకువచ్చాయని అన్నారు మొత్తం 190 కేంద్రాల్లో లక్షా 25 వేలమందికిపైగా అవకాశాలు కల్పించవచ్చన్నారు. బిపిఒ ప్రోత్సాహక పథకం కింద బిపిఒ/ ఐటిఇఎస్‌ కార్యకలాపాలు దేశవ్యాప్తంగా ప్రారంభిస్తామని రూ.493 కోట్ల రూపాయలమేర ప్రణాళిక అమలుచేస్తామన్నారు 12వ పంచవర్ష ప్రణాళికలోనేఈ లక్ష్యం పూర్తిచేస్తామని కేంద్ర ఐటిశాఖ మంత్రి వెల్లడించారు.